උඩරට රාජ්‍ය පාලන ක්‍රමයෙන් සබරගමු පළාතේ ප්‍රභූ පැලැන්තියට හිමි වූ වරප්‍රසාදයක් වන්නේ දික්ගේ නැටුමය. නැටුමට උපන් හපන් රුවැති ස්ත්‍රීන් කිහිපදෙනකු ප්‍රභූවරයාගේ නිවස වන වලව්වේ දික්ගේ කාමරයේ සිට කරන මේ නැටුම වලව්වේ පුරුෂ පක්ෂයට පමණක් රසවිඳිය හැකි නැටුමකි. එකල සබරගමුවේ හැකි නැටුමකි. එකල සබරගමුවේ දික්ගෙයි නැටු පවුල් හතරක් සිටි බව කියැවේ. දික්ගෙයි නැටුම නමැති මෙම වරප්‍රසාදය දේවාල සඳහාද වෙන්ව පැවතුණි. උග්ගල් අලුත් නුවර කතරගම දේවාලයේද අතීත කාලයේ මෙම නැටුම තිබූ බව සැලකෙන අතර අද ද එය වාර්ෂික පෙරහරට අයත් අංගයකි. ගම්වර ලැබී ඇති දේවාලවල ප්‍රධානීන්ටද තම දේවාලයට අයත් ඉඩකඩම් භුක්ති විඳින පවුල්වල කාන්තාවන්ගේ දික්ගෙයි නැටුම් නැරඹීමට නීතිමය හිමිකමක් තිබූ අතර 1952 දී රත්නපුර මහ සමන් දේවාලයේදීද මෙවැනි නැටුමක් පැවැත්වුණ බවට සාධක ඇත. පෙරහර පවත්වා අවසානයේ මෙම නැටුම පැවැත්වෙන අතර පෙරහර අවසන් වීමේ ප්‍රීතිය භුක්ති විඳින්නේ ඒ ආකාරයෙනි. මේ වන විට දේවාලවල දික්ගෙයි නැටුම නටන්නේ පිරිමි පමණකි. ඔවුහු ස්ත්‍රි ඇඳුමින් සැරසී දෙවියන් සතුටු කිරීම සඳහා නැටුම් ඉදිරිපත් කරති. මෙය කාර්ති මංගල්‍ය නමින් හැඳින්වේ. කාම මංගල්‍ය යන්න එහි තේරුමය. කාර්ති මංගල්‍යයට දේවාලයේ බස්නායක නිලමේවරයා සහභාගී නොවේ. සහභාගී වන්නේ කපු මහත්වරුන්ය.
1952දී මෙවැනි නැටුමක් පැවැත්වූයේ කොහෙදිද ?
රත්නපුර